b'\n_START_ARTICLE_\nLev \xc5\xa0estov\n_START_SECTION_\nMga penultimong salita\n_START_PARAGRAPH_\nNgunit, ayon kay \xc5\xa0estov, ang kawalan-ng-pag-asa ay hindi ang huling salita, kundi ang penultimong salita lamang. Hindi maisasalita sa wikang pantao ang huling salita o maisasaklong sa teor\xc3\xadya. Nagsisimula ang kanyang pilosopiya sa kawalan-ng-pag-asa at ang kanyang buong pag-iisip ay di-mapag-asa, ngunit tinuturo ni \xc5\xa0estov na mayroong bagay na nalalampasan ang kawalan-ng-pag-asa\xe2\x80\x94at nalalampasan ang pilosopiya. Ito ang kanyang tinatawag na pananalig (faith)._NEWLINE_Ang pananalig ay hindi isang paniniwala o isang katiyakan kundi ibang pamamaraan ng pag-iisip na nabubuo mula sa pinakamalalim na pagkaduda at inseguridad. Ito ang karanasan, ayon kay F\xc3\xabdor Dostoevskij, na \xe2\x80\x9cang lahat ay posible,\xe2\x80\x9d na ang kasalungat ng Pangangailangan ay hindi palad o kaswalidad, kundi posibilidad, na mayroon ngang tunay na kalayaang di-nahahanggan. Hindi pinapagtibayan ni \xc5\xa0estov na makahulugan ang buhay, na may tinatawag na \xe2\x80\x9clight beyond the curtain.\xe2\x80\x9d Mismong hindi nya rin sinasalungat na \xe2\x80\x9cang lahat ng pagpupunyagi ay nauuwi sa pagkakatalo.\xe2\x80\x9d Ngunit pinananatilihan ni \xc5\xa0estov na lahat ng tao ay dapat magpapatuloy sa pagpupunyagi, sa paglalaban sa Tadhana at Pangangailangan, kahit pa man hindi maititiyak ang isang matagumpay na kinalabasan. Ayon sa kanya, sa mismong panahon kung kailan nananatiling tahimik ang mga orakulo, dapat ang isa ay makinig nang mabuti sapagkat sa panahong yon mismo ay may maririnig syang isang bagay na lubos na mahalaga na noong una ay kanyang nakakaligtaang marinig.'